পাকিস্তান-আফগানিস্তান সংঘর্ষ! সীমান্তে ঝরল রক্ত! ফের মৃত্যুমিছিল

ওয়েব ডেস্ক: ফের গোলাবারুদের সংঘর্ষে উত্তপ্ত আফগানিস্তান-পাকিস্তান (Pakistan-Afghanistan Conflict) সীমান্ত। বুধবার ভোররাতে দুই দেশের সেনাবাহিনীর মধ্যে তীব্র গোলাগুলিতে আবার শুরু হয়েছে মৃত্যুমিছিল। সূত্রের খবর, আফগান তালিবান বাহিনী (Afghanistan Taliban Army) পাকিস্তানের একটি সীমান্ত পোস্ট ধ্বংস করে দিয়েছে এবং পাকিস্তান সেনাবাহিনীর একটি ট্যাঙ্ক দখল করেছে। সংঘর্ষটি ঘটে পাকিস্তানের বেলুচিস্তানের চামন জেলা এবং আফগানিস্তানের দক্ষিণ-পূর্বাঞ্চলীয় স্পিন বোলদাক জেলার সীমান্ত এলাকায়।

এদিকে এই হামলায় আফগানিস্তানকে কাঠগড়ায় তুলেছে পাকিস্তানকে। আফগান সরকারের মুখপাত্র জবিহুল্লাহ মুজাহিদ এক বিবৃতিতে জানান, বুধবার সকালে পাকিস্তানি সেনা (Pakistani Army) স্পিন বোলদাক জেলায় হামলা চালায়। এতে অন্তত ১২ জনের মৃত্যু হয় এবং ১০০ জনেরও বেশি আহত হন। তিনি আরও বলেন যে, এই হামলার পর আফগান সেনা পাল্টা প্রত্যাঘাত করতে বাধ্য হয় এবং তাতে অনেক পাক সেনার মৃত্যু হয়েছে। তাঁরা একটি ভিডিও প্রকাশ করেছে, যেখানে পাকিস্তানি সেনাদের মৃতদেহ ঘিরে তালিবান যোদ্ধাদের উপহাস করতে দেখা যাচ্ছে।

আরও পড়ুন: ট্রাম্পের শুল্কবাণে বিদ্ধ হয়ে ফের ভারতের হাত ধরছে ব্রাজিল!

অন্যদিকে, পাকিস্তানের বিভিন্ন সংবাদমাধ্যম দাবি করেছে যে, কোনও উস্কানি ছাড়াই আফগান সেনা ও পাকিস্তানি তালিবান একসঙ্গে সীমান্তের এক পোস্টে হামলা চালায়। পাকিস্তানি সেনারা এর জবাব দেয় বলে জানানো হয়েছে। পাকিস্তানের নিরাপত্তা কর্মকর্তারা জানিয়েছেন, তারা পাকিস্তানি তালিবানের একটি বড় প্রশিক্ষণ শিবিরও ধ্বংস করেছে। তাঁদের দাবি, পাঁচ ঘণ্টা ধরে চলা এই সংঘর্ষে পাক সেনা সফলভাবে তালিবান হামলা প্রতিহত করেছে।

BREAKING: Afghan Taliban forces have seized a tank from Pakistan army and taken it to Afghanistan. pic.twitter.com/8KGSrHohjE

— OSINT Updates (@OsintUpdates) October 15, 2025

উল্লেখ্য, এটি চলতি সপ্তাহে দুই দেশের মধ্যে দ্বিতীয় বড় সংঘর্ষ। গত সপ্তাহে আফগানিস্তানের রাজধানী কাবুল ও পাকতিকা প্রদেশে হামলার ঘটনা নিয়ে দু’দেশের মধ্যে সম্পর্ক আরও খারাপ হতে শুরু করে। আফগানিস্তান পাকিস্তানকে দোষারোপ করলেও ইসলামাবাদ তা বারবার অস্বীকার করে।